Source: https://www.finlex.fi/fi/laki/alkup/1993/19931137
Timestamp: 2020-06-07 10:09:35+00:00
Document Index: 3865060

Matched Legal Cases: ['§9', '§10', '§12', '§13', '§14', '§15', '§16', '§17', '§18', '§20']

Laki kuljetusten alueellisesta tukemisesta annetun… 1137/1993 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1993 › 1137/1993
1137/1993
kumotaan kuljetusten alueellisesta tukemisesta 18 päivänä joulukuuta 1981 annetun lain (954/81) 12 a §,
sellaisena kuin se on 28 päivänä kesäkuuta 1993 annetussa laissa (634/93),
muutetaan 1 §, 10 §:n 1 ja 2 momentti, 12 §:n 1 momentti, 13-15 §, 16 §:n 1 momentti, 17 §:n 1 momentti, 18 § ja 20 §:n 2 momentti,
sellaisina kuin niistä ovat 1 §, 10 §:n 1 ja 2 momentti ja 12 §:n 1 momentti mainitussa 28 päivänä kesäkuuta 1993 annetussa laissa, 14 § osittain muutettuna 21 päivänä joulukuuta 1984 ja 15 päivänä joulukuuta 1989 annetuilla laeilla (901/84 ja 1111/89), 15 § osittain muutettuna viimeksi mainitulla lailla ja 20 §:n 2 momentti viimeksi mainitussa laissa, sekä
lisätään 9 §:ään, sellaisena kuin se on osittain muutettuna mainitulla 21 päivänä joulukuuta 1984 annetulla lailla, uusi 4 momentti seuraavasti:
Suomessa suoritettavista tavaran kuljetuksista, jotka alkavat alueiden kehittämisestä annetussa laissa (1135/93) tarkoitetulta kehitysalueelta maksetaan valtion varoista kuljetustukea siten kuin tässä laissa säädetään.
Uuden tuotteen viennin käynnistämisvaiheessa voidaan viennin vakiinnuttamiseksi myöntää määräaikaista kuljetustukea siten kuin 13 §:ssä säädetään.
Kuljetustuen määrä 7 §:ssä tarkoitetusta kuljetusmaksusta on kehitysalueen III tukialueelta alkavista rautatie- ja kuorma-autokuljetuksista:
Kuljetettu              Tuki-     Tukiprosentti 2 §:n
matka                 prosentti      2 momentissa
tarkoitettuihin laiva-
101- 130                 -                5
131- 160                 -                7
161- 210                 -                8
211- 260                 -               10
261- 300                 5               12
301- 330                 8               14
331- 400                10               14
401- 440                12               14
441- 500                14               14
501- 540                15               15
541- 600                17               18
601- 700                20               20
701- 800                22               22
801-1000                24               24
1001-                    27               27
Kehitysalueen I tukialueelta alkavista kuljetuksista maksetaan 1 momentissa mainittu tuki neljällä prosenttiyksiköllä korotettuna ja kehitysalueen II tukialueelta alkavista kahdella prosenttiyksiköllä korotettuna.
Kuljetustuen määrä 2 §:n 1 momentissa tarkoitetuissa laivakuljetuksissa on:
mk/tonni
1) Kalajoen kunnassa ja sen pohjoispuolella
sijaitsevista Pohjanlahden satamista tai laivaus-
paikoista sekä Saimaan kanavan kautta tapahtuvissa
laivakuljetuksissa Joensuun satamasta ja sen
pohjoispuolelta olevista satamista ja
laivauspaikoista                                     12,20
2) Merikarvian kunnassa sekä sen ja Kalajoen kunnan
välillä sijaitsevista Pohjanlahden satamista tai
laivauspaikoista sekä muista kuin 1 kohdassa
tarkoitetuista Saimaan vesistöalueen satamista tai
laivauspaikoista alkavista kuljetuksista              6,20
3) muualla kehitysalueella olevassa kunnassa
sijaitsevasta satamasta tai laivauspaikasta alkavista
laivauksista, jotka koskevat kunnassa valmistettuja
tuotteita                                             6,20
Kuljetustukea koskevat asiat käsittelee kauppa- ja teollisuusministeriö tai kauppa- ja teollisuusministeriön yrityspalvelun piiritoimisto siten kuin siitä asetuksella säädetään. Tässä pykälässä tarkoitettua viranomaista kutsutaan jäljempänä myöntäväksi viranomaiseksi.
Kirjallinen päätös ennakkotiedosta on valtiota sitova kahden vuoden ajan päätöksen antamisesta lukien edellyttäen, että kuljetustuen maksamisperusteet eivät kyseisenä aikana ole muuttuneet. Päätös on sitova kuitenkin enintään vuoden 1994 loppuun.
Jos kuljetustukea koskeva myöntävän viranomaisen päätös on perustunut väärään tai puutteelliseen selvitykseen taikka ilmeisesti ei ole ollut lainmukainen, myöntävä viranomainen voi asianomaisen hakemuksesta poistaa päätöksen ja ottaa asian uudelleen käsiteltäväksi.
Tämän lain nojalla annettuun myöntävän viranomaisen päätökseen ei saa hakea muutosta valittamalla, paitsi milloin asiassa on kysymys 8, 9 tai 16 §:n soveltamisesta.
Tätä lakia sovelletaan kuljetuksiin, jotka tapahtuvat vuosien 1982-1994 aikana.
LiVM 12/93
1 §9 §10 §12 §13 §14 §15 §16 §17 §18 §20 §